CELEX: 32013R0728
Language: da
Date: 2013-07-25 00:00:00
Title: Kommissionens gennemførelsesforordning (EU) nr. 728/2013 af 25. juli 2013 om tarifering af varer i den kombinerede nomenklatur

30.7.2013   
            
            
               DA
            
            
               Den Europæiske Unions Tidende
            
            
               L 203/1
            
         KOMMISSIONENS GENNEMFØRELSESFORORDNING (EU) Nr. 728/2013
   af 25. juli 2013
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. juli 2013.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et drejeligt hjul bestående af:
                  
                              —
                           
                           
                              en rektangulær plade i rustfrit stål med en størrelse på ca. 14 × 10 cm med fire skruehuller
                           
                        
                              —
                           
                           
                              en gaffelformet hjulholder i rustfrit stål med et svingleje, der kan dreje 360°
                           
                        
                              —
                           
                           
                              et gummihjul med en diameter på ca. 13 cm og en bredde på ca. 4 cm
                           
                        
                              —
                           
                           
                              en plastikfælg med et kugleleje.
                           
                        Hjulet kan monteres på forskellige produkter, f.eks. indkøbsvogne, hospitalssenge og andre møbler.
                  
                      (1) se illustration
               
               
                  7326 90 98
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 7326, 7326 90 og 7326 90 98.
                  Tarifering under pos. 8302 er udelukket, da denne pos. kun omfatter kørehjul med en diameter på højst 75 mm eller en bredde på højst 30 mm (bestemmelse 2 til kapitel 83).
                  Det drejelige hjuls påtænkte hovedanvendelse fremgår ikke af dets objektive egenskaber, da det ligeledes kan anvendes til varer under f.eks. pos. 8716 (vogne), pos. 9402 (hospitalssenge) eller pos. 9403 (andre møbler). Tarifering som del af et specifikt produkt er derfor udelukket.
                  Det drejelige hjul er en vare, der er sammensat af forskellige materialer (rustfrit stål, gummi og plastik). Den komponent, der navnlig kendetegner det drejelige hjul, er hjulholderen i rustfrit stål, da det er den centrale del i hjulets opbygning
                  Det drejelige hjul tariferes derfor under KN-kode 7326 90 98 som andre varer af jern og stål.
               
            
         
      
         (1)  Billedet er kun vejledende.